|  |  |  |  |
| --- | --- | --- | --- |
| **ԱՄՓՈՓԱԹԵՐԹ**  **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆԱԿՉՈՒԹՅԱՆ ՍԱՆԻՏԱՐԱՀԱՄԱՃԱՐԱԿԱՅԻՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ** | | | |
| Հ/հ | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացություն** |
|  | 1. | 2. | 3. |
| 1. | Գյուղատնտեսության նախարարություն 25.03.2019թ. թիվ ԳԳ/ԱՇ/1397-19 գրություն | Դիտողություններ և առաջարկություններ չկան: | Ընդունվել է ի գիտություն: |
| 2. | Տնտեսական զարգացման և ներդրումների նախարարություն 28.03.2019թ. թիվ 01/12.2/2516-19 գրություն | Դիտողություններ և առաջարկություններ չկան: | Ընդունվել է ի գիտություն: |
| 3. | Ֆինանսների նախարարություն 04.04.2019թ. թիվ 01/8-3/5241-2019 գրություն | Նախագծի վերաբերյալ առաջարկություններ չկան: | Ընդունվել է ի գիտություն: |
| 4. | Պաշտպանության նախարարություն 12.04.2019թ. թիվ ՊՆ/510/216-2019 գրություն | Դիտողություններ և առաջարկություններ չկան: | Ընդունվել է ի գիտություն: |
| 5. | Արդարադատության նախարարություն  06.05.2019թ. թիվ 01/14/9642-19 գրություն | Դիտողություններ և առաջարկություններ չկան: | Ընդունվել է ի գիտություն: |
| 6. | Վարչապետի աշխատակազմի տեսչական մարմինների աշխատանքների համակարգման գրասենյակ  (վարչապետի 18.06.2019թ. թիվ 02/11.2/23702-2019 հանձնարարական) | 1. Տեսչական բարեփոխումների շրջանակներում վերջին տարիներին իրականացված առողջապահական ոլորտի օրենսդրության քարտեզագրման աշխատանքների ընթացքում շահագրգիռ մարմինները արձանագրել են ոլորտային օրենսդրության հիմնովին արդիականացման կարևորությունը: Քարտեզագրման արդյունքում տարանջատվել են նաև ոլորտի պատասխանատու մարմինների՝ քաղաքականության մշակման և վերահսկողական ֆունկցիաները, որի նպատակն է բացառել կրկնորդումները, առկա շահերի բախումը, ինչպես նաև անհարկի միջամտությունը տնտեսավարողների գործունեությանը: Սակայն մինչ օրս, ի թիվս ոլորտում գործող տասնյակ օրենքների և ենթաօրենսդրական ակտերի, չի վերանայվել «Հայաստանի Հանրապետության բնակչության սանիտարահամաճարակային անվտանգության ապահովման մասին» ՀՀ օրենքը (այսուհետ՝ Օրենք), որը միջազգային և տեղական փորձագետների պնդմամբ ամբողջությամբ վերանայման կարիք ունի:  Ելնելով վերոգրյալից, մեկ անգամ ևս առաջարկում ենք ներկայացնել ոլորտին առնչվող օրենսդրական փոփոխությունների ամբողջական փաթեթ՝ հատվածական և իրավիճակային լուծումներից խուսափելու համար: | 1. 1. Ընդունվել է գիտություն: Օրենքի ամբողջական վերանայման հարցը կքննարկվի Առողջապահության նախարարությունում: Միաժամանակ հայտնում ենք, որ «Հայաստանի Հանրապետության բնակչության սանիտարահամաճարակային անվտանգության ապահովման մասին» Հայաստանի Հանրապետության օրենքում լրացումներ և փոփոխություններ կատարելու մասին ՀՀ օրենքով ([ԱԺ,21.03.2018,ՀՕ-162-Ն](https://www.arlis.am/DocumentView.aspx?docid=120748)) արդեն իսկ հստակ տարանջատվել են բնակչության սանիտարահամաճարակային անվտանգության ապահովման բնագավառում՝ Հայաստանի Հանրապետության առողջապահության բնագավառում պետական կառավարման լիազոր մարմնի և Հայաստանի Հանրապետության կառավարության կողմից լիազորված՝ վերահսկողություն իրականացնող տեսչական մարմնի լիազորությունները, մասնավորապես` քաղաքականության մշակման լիազորությունները վերապահվել են առողջապահության բնագավառում պետական կառավարման լիազոր մարմնին, իսկ վերահսկողական գործառույթները՝ Հայաստանի Հանրապետության կառավարության կողմից լիազորված՝ վերահսկողություն իրականացնող տեսչական մարմնին (Հոդված՝ 6, 7, 24): |
| 2. Առաջարկում ենք ներկայացնել լրացուցիչ հիմնավորումներ, մասնավորապես՝  2.1. ներկա դրությամբ ապրանքների չգրացման դեպքում կոնկրետ որ իրավական ակտի դրույթներն են խախտվում | 2.  2.1. **Խ**ախտվում են հետևյալ իրավական ակտերի մեջբերված դրույթները.   1. Եվրասիական տնտեսական միության պայմանագրի (ուժի մեջ է մտել 2015 թվականի հունվարի 2-ին) 12-րդ հավելվածի 2-րդ կետ, որով սահմանված է հետևյալը.   ա. «պետական գրանցում»՝ սանիտարահամաճարակաբանական և հիգիենայի միասնական պահանջներին կամ Միության տեխնիկական կանոնակարգերի պահանջներին արտադրանքի համապատասխանության գնահատման ընթացակարգ, **որն իրականացվում է բնակչության սանիտարահամաճարակային բարեկեցության հարցերով լիազոր մարմնի կողմից**, իսկ **«պետական գրանցման ենթակա արտադրանք»՝** արտադրանքի առանձին տեսակներ, որոնք շրջանառության ժամանակ կարող են վնասակար ազդեցություն ունենալ մարդու կյանքի ու առողջության վրա, և որոնց անվտանգությունը հաստատվում է **պետական գրանցման առկայության** փաստով:  բ. «պետական գրանցման վկայական»՝ փաստաթուղթ, որով հաստատվում է արտադրանքի (ապրանքների) անվտանգությունը, հավաստվում է սանիտարահամաճարակաբանական և հիգիենայի միասնական պահանջներին արտադրանքի (ապրանքների) համապատասխանությունը, և **որը տրվում է բնակչության սանիտարահամաճարակային բարեկեցության ոլորտի լիազոր մարմնի կողմից՝ Հանձնաժողովի կողմից հաստատվող միասնական ձևի ու կարգի համաձայն**:  2) Եվրասիական տնտեսական միության հանձնաժողովի 2010 թվականի մայիսի 28-ի «Եվրասիական տնտեսական միության սանիտարական միջոցառումների կիրառման մասին» թիվ 299 որոշման Փոփոխություն՝ 02.12.2015 N 82) 2-րդ բաժին, որով հաստատված են պետական գրանցման ենթակա ապրանքի/արտադրանքի ցանկերը, 2-րդ բաժնի Հավելված 2, որով հաստատված են արտադրանքի (ապրանքների) սանիտարահամաճարակային և հիգիենիկ պահանջներին համապատասխանությունը հավաստող անվտանգության միասնական փաստաթղթի՝ պետական գրանցման վկայականի ձևը և այն տալու կարգը, ինչպես նաև պետական գրանցման վկայականների ռեեստրի վարման կարգը:  3) Եվրասիական տնտեսական միության հանձնաժողովի 2010 թվականի մայիսի 28-ի «Եվրասիական տնտեսական միության սանիտարական միջոցառումների կիրառման մասին» թիվ 299 որոշման 20-րդ բաժին, որով սահմանված են ախտահանիչ, միջատասպան, կրծողասպան նյութերին ներկայացվող պահանջները:  Միաժամանակ` պետական գրանցում չիրականացնելու դեպքում խախտվում են վերը նշված ԵԱՏՄ օրենսդրությունից բխող հետևյալ ՀՀ իրավական ակտերի դրույթները՝  ա. «Հայաստանի Հանրապետության բնակչության սանիտարահամաճարակային անվտանգության ապահովման մասին» ՀՀ օրենքի 5-րդ հոդվածի 1-ին մասի 7-րդ կետ՝ որով կառավարությանը վերապահված է Հայաստանի Հանրապետությունում սանիտարահամաճարակային հսկողության և պետական գրանցման ենթակա ապրանքների ցանկերը հաստատելու լիազորություն, նույն հոդվածով կառավարությանը վերապահված է նաև սանիտարահամաճարակային հսկողության ենթակա ապրանքների սանիտարահամաճարակային և հիգիենիկ պահանջներին համապատասխանությունը հավաստող անվտանգության միասնական փաստաթղթի` պետական գրանցման վկայականի տրման կարգը, պետական գրանցման վկայականի և դրա հավելվածի ձևերը, ինչպես նաև պետական գրանցման վկայականի ռեեստրի վարման կարգը հաստատելու լիազորություն:  բ. ՀՀ կառավարության 2014 թվականի հոկտեմբերի 30-ի թիվ 1208-Ն որոշում՝ որով հաստատվել է արտադրանքի (ապրանքների) սանիտարահամաճարակային և հիգիենիկ պահանջներին համապատասխանությունը հավաստող անվտանգության միասնական փաստաթուղթը տալու կարգը, որով կարգավորվում է Հայաստանի Հանրապետության սահմաններում և տարածքում սանիտարահամաճարակային հսկողության (վերահսկողության) ենթակա ապրանքների միասնական ցանկում ներառված և պետական գրանցման ենթակա ապրանքների (այսուհետ՝ ապրանք) սանիտարահամաճարակային և հիգիենիկ պահանջներին համապատասխանությունը հավաստող անվտանգության միասնական փաստաթուղթը և պետական գրանցման վկայականը տալու հետ կապված հարաբերությունները:  գ. ՀՀ առողջապահության նախարարի 2014 թվականի մայիսի 7-ի Ախտահանիչ, միջատասպան և կրծողասպան միջոցներին ներկայացվող սանիտարահամաճարակաբանական և հիգիենիկ պահանջներ N- 2.1.7.006-14 սանիտարական կանոնները և նորմերը հաստատելու մասին թիվ 17-Ն հրաման: |
| 2.2. նշված ապրանքները ՀՀ ներմուծելիս արդյոք ԵԱՏՄ այլ երկրներում գրանցվում են, թե ոչ, և ինչ ընթացակարգով է իրականացվելու երրորդ երկրներից գրանցման ենթակա ապրանքների ներմուծումը | 2.2. Ներկայում, հաշվի առնելով, որ ՀՀ-ում սահմանված չէ նշված ապրանքների պետական գրանցման լիազոր մարմին, այդ ապրանքների գրանցումն իրականացվում է ԵԱՏՄ անդամ երկրներում: (Օրինակ՝ Հայաստանի Հանրապետություն ներմուծվող ախտահանիչ նյութերը գրանցվել և պետական գրանցման վկայական են ստացել հիմնականում Ռուսաստանի Դաշնությունում, Ղազախստանում): ՀՀ պետական գրանցման լիազոր մարմին սահմանելուց հետո, երրորդ երկրներից պետական գրանցման ենթակա ապրանքների ներմուծումը պետք է իրականացվի նույն ընթացակարգով, ինչպես ԵԱՏՄ անդամ երկրներում արտադրված ապրանքների դեպքում՝ համաձայն Եվրասիական տնտեսական միության հանձնաժողովի 2010 թվականի մայիսի 28-ի «Եվրասիական տնտեսական միության սանիտարական միջոցառումների կիրառման մասին» թիվ 299 որոշման՝ Փոփոխություն՝ 02.12.2015 N 82) 2-րդ բաժնի Հավելված 2-ի և դրանից բխող ՀՀ կառավարության 2014 թվականի հոկտեմբերի 30-ի թիվ 1208-Ն որոշման պահանջների: |
| 2.3. ինչ չափանիշներով է որոշվելու գրանցման ենթակա ապրանքների ցանկը (ԵՄ, ԵԱՏՄ կարգավորումներ, նույնիսկ ԵԱՏՄ երկրներում դրանք տարբեր են) | 2.3. Պետական գրանցման ենթակա ապրանքների ցանկերն արդեն իսկ սահմանված են Եվրասիական տնտեսական միության հանձնաժողովի 2010 թվականի մայիսի 28-ի «Եվրասիական տնտեսական միության սանիտարական միջոցառումների կիրառման մասին» թիվ 299 որոշման Փոփոխություն՝ 02.12.2015 N 82) 2-րդ բաժնում և չեն կարող լինել տարբեր, քանի որ այդ ցանկերի տարբերությունը ԵԱՏՄ-ի շրջանակներում կարող է առևտրի խոչընդոտ հանդիսանալ: Հարկ է նշել, որ վերը նշված որոշման հիման վրա ՀՀ կառավարության 2014 թվականի հոկտեմբերի 30-ի թիվ 1229-Ն որոշմամբ հաստատվել էին այն ապրանքների ցանկերը, որոնք ենթակա էին սանիտարահամաճարակային վերահսկողության և պետական գրանցման: Սակայն ՀՀ կառավարության 2017 թվականի հունիսի 8-ի թիվ 617-Ն որոշմամբ կատարված փոփոխությունների արդյունքում, բացառությամբ սննդամթերքի, սննդամթերքի հետ անմիջական շփման մեջ գտնվող նյութերի, սանիտարահամաճարա-կային վերահսկողության և պետական գրանցման ենթակա ապրանքները դուրս են մնացել ցանկից, ինչի արդյունքում առաջացել է իրավական բաց՝ վերջիններիս նկատմամբ ինչպես պետական գրանցումը, այնպես էլ վերահսկողությունն իրականացնելու առումով:  Միաժամանակ, գրանցման ենթակա ապրանքների ցանկի վերաբերյալ ԵՄ կարգավորումներ չկան, իսկ ԵԱՏՄ-ն չի հակասում ԵՄ պարտավորություններին: |
| 2.4. ինչ ընթացակարգով է իրականացվելու գրանցումները (փորձաքննություն, փաստաթղթային ստուգում և այլն) | 2.4. Համաձայն ՀՀ կառավարության 2014 թվականի հոկտեմբերի 30-ի թիվ 1208-Ն որոշման պահանջների՝ սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթղթի տրամադրման մասին որոշումն ընդունվում է լիազոր մարմնի կողմից՝ ներկայացված փաստաթղթերի փորձաքննության և վերահսկողության ենթակա ապրանքների լաբորատոր փորձաքննությունների դրական արդյունքների հիման վրա: Սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթուղթը տրամադրում է Հայաստանի Հանրապետության կառավարության կողմից լիազորված պետական մարմինը (այսուհետ՝ լիազոր մարմին)՝ անհատ ձեռնարկատերերի և իրավաբանական անձանց (այսուհետ՝ հայտատու) կողմից ներկայացված դիմումների (հայտերի) հիման վրա: Հայաստանի Հանրապետությունը ճանաչում և ընդունում է վերը նշված կարգի 8-րդ կետով սահմանված փորձարկման լաբորատորիաների (կենտրոնների) հետազոտությունների (փորձարկումների) արձանագրությունները, որոնց հիման վրա տրվել են սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող (փաստաթղթերը) վկայականները: |
| 2.5. որ մարմինն է գրանցելու | 2.5. Սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթուղթը տրամադրում է Հայաստանի Հանրապետության կառավարության կողմից լիազորված պետական մարմինը (այսուհետ՝ լիազոր մարմին)՝ անհատ ձեռնարկատերերի և իրավաբանական անձանց (այսուհետ՝ հայտատու) կողմից ներկայացված դիմումների (հայտերի) հիման վրա՝ համաձայն ՀՀ կառավարության 2014 թվականի հոկտեմբերի 30-ի թիվ 1208-Ն որոշման հավելված 1-ի 2-րդ կետի, սակայն որևէ օրենքով կառավարությանը պետական գրանցման մարմին սահմանելու լիազորություն դեռևս վերապահված չէ՝ միասնական սանիտարական պահանջներով սանիտարահամաճարակային վերահսկողության ենթակա ապրանքների պետական գրանցման համար: |
| 2.6. ինչ ֆինանսական բեռ դա կարող է հանդիսանալ պետության և տնտեսավարող սուբյեկտի համար | 2.6. Քանի որ, մինչ այժմ ՀՀ-ում սահմանված չէ այն պետական լիազոր մարմինը, որը պետք է իրականացնի սանիտարահամաճարակային վերահսկողության ենթակա ապրանքների պետական գրանցումը, այդ գործընթացը իրականացվում է ԵԱՏՄ այլ երկրներում**, ինչը լրացուցիչ ֆինանսական բեռ է հանդիսանում**  տնտեսվարողի վրա, ինչպես նաև հանդիսանում է բիզնես գործընթացի խոչընդոտ: |
| 2.7. մինչ օրս նշված ապրանքները չգրանցելու հետևանքով ինչ խնդիրներ են արձանագրվել | 2.7. Հարկ է նշել, որ ՀՀ-ում արդեն իսկ առկա են ախտահանիչ նյութեր արտադրող կազմակերպություններ և, ՀՀ-ում դրանց պետական գրանցման լիազոր մարմին սահմանված չլինելու հետևանքով, վերջիններս պետական գրանցումն իրականացնում են ԵԱՏՄ անդամ այլ երկրներում, ինչը լրացուցիչ ֆինանսական բեռ և խոչընդոտ է հանդիսանում տնտեսվարող սուբյեկտների համար: Որպես օրինակ՝ Գառնի Լայն ՍՊԸ-ի կողմից նախատեսվում է ներմուծել ֆրանսիական արտադրության ձեռքերի ախտահանիչ միջոցի հումք՝ ՀՀ-ում արտադրություն իրականացնելու համար, սակայն պետական գրանցման լիազոր մարմնի բացակայության հետևանքով, այդ ապրանքի պետական գրանցումը ՀՀ-ում չի իրականացվում, ինչի համար վերջինս արդեն իսկ դիմել է Կառավարությանը պարզաբանում ստանալու համար: Գրությունը և պատասխանը կցվում են): |
| 2.8. դրական միտումները/կողմերը ապրանքների՝ ՀՀ-ում գրանցվելու դեպքում, ինչպես նաև այլ հնարավոր ռիսկեր կան | 2.8. ՀՀ-ում ապրանքների պետական գրանցման դեպքում կստեղծվեն հավասար պայմաններ տնտեսվարող սուբյեկտների համար, մասնավորապես՝ հայկական արտադրողների, ինչպես նաև կնվազի ապրանքների պետական գրանցման ֆինանսական բեռը և կապահովվի Եվրասիական տնտեսական միության պայմանագրի 57-րդ հոդվածի պահանջների համաձայն բնակչության սանիտարահամաճարակային բարեկեցության ոլորտում լիազորված մարմինների կողմից պետական սանիտարահամաճարակային վերահսկողության ենթակա ապրանքների նկատմամբ հսկողության իրականացումը, ինչը այս պահին չի իրականացվում համապատասխան տեսչական մարմնի կողմից՝ պետական գրանցման և պետական գրանցման ենթակա ապրանքների ցանկի բացակայության հետևանով: Խնդրի վերաբերյալ արդեն իսկ համապատասխան տեսչական մարմինը դիմել է Առողջապահության նախարարություն: Գրությունը կցվում է):  **Այլ հնարավոր ռիսկեր`**  Պետական գրանցման ենթակա ապրանքների գրանցումը ՀՀ-ում չիրականացվելու դեպքում հնարավոր են հետևյալ ռիսկերը՝   1. Չեն ապահովվի Եվրասիական տնտեսական միության պայմանագրի (ուժի մեջ է մտել 2015 թվականի հունվարի 2-ին), Եվրասիական տնտեսական միության հանձնաժողովի 2010 թվականի մայիսի 28-ի «Եվրասիական տնտեսական միության սանիտարական միջոցառումների կիրառման մասին» թիվ 299 որոշման և դրանցից բխող ՀՀ-ի օրենսդրության պահանջները, 2. Կավելանա ֆինանսական բեռը տնտեսվարող սուբյեկտների վրա, ինչպես նաև կառաջանա բիզնես խոչընդոտ հայկական արտադրողների համար, քանի որ ՀՀ-ում դրանց պետական գրանցման լիազոր մարմին սահմանված չլինելու հետևանքով, վերջիններս, որպես պարտադիր պահանջ հարկադրված են պետական գրանցումն իրականացնելու ԵԱՏՄ անդամ այլ երկրներում, ինչը լրացուցիչ ֆինանսական բեռ և խոչընդոտ է հանդիսանում տնտեսվարող սուբյեկտների համար:   Հայաստանի Հանրապետություն կարող են ներմուծվել և շրջանառվել միասնական սանիտարական պահանջներին անհամապատասխան ապրանքներ, որոնք կարող են հանրային առողջապահական տեսանկյունից վնաս հասցնել բնակչության առողջությանը: |